আমরা তো এই মর্মে একমত হতেই পারি দুর্নীতিবাজদের প্রশ্রয় দেব না। তবে শুধু মুখে বললে তো হবে না, যার যার নিজস্ব অবস্থান থেকে সোচ্চার হতে হবে প্রত্যেকের। আমরা মাইনাস টু যেমন চাই না তেমনি চাপিয়ে দেয়া নেতাও চাই না। সাধারণ মানুষের হাতে একটিই সুযোগ আর তা হল নির্বাচন। আমরা নির্বাচনে ভোট দিতে গিয়ে যদি দল মতের বাইরে গিয়ে সৎ প্রতিনিধি নির্বাচিত করতে পারি। তাহলেই সম্ভব দুর্নীতিমুক্ত দেশ গড়া। যে লোক নিজেই দুর্নীতিবাজ, তাকে দিয়ে তো দুর্নীতিমুক্ত দেশ গড়া সম্ভব নয়। কথা হল সাধারণ মানুষ এই দুর্নীতিবাজদের চিনবে কি করে। যখন তারা সমর্থন প্রত্যাশী হয়ে দাঁড়ে দাঁড়ে ঘুরে বেড়ান তখন তো সবাই নিজেকে ধোয়া তুলসী পাতাটি বলে প্রচার করেন। তাঁর উপরে আবার থাকে দলীয় সমর্থন।